  Майя Бывальцева 19–25 инвожое Тюменьын Россилэн гыронъя витетӥез усьтэм чемпионатэз ортчоз. 6-тӥ инвожое со сярысь ивортэ улосвыллэн агропром огъетъя департаментэз. Ужрадэ пыриськисьёс пӧлын Россиысь, Великобританиысь, Эстониысь но Нидерландыысь егит механизаторъёс. Калыккуспо вожвылъяськонын Удмуртилэсь данзэ утёз кунлэн гыронъя туала чемпионэз Вадим Зарецких. Озьы ик со Европалэн но дуннелэн первенствоосаз азьвыл пыриськылӥз. Россилэн чемпионатаз нырысетӥ луэмез понна Вадим «Агромаш-85 ТК» трактор басьтӥз. Вуоноез вожвылъяськон со понна - ассэ калыккуспо ӵошатсконъёсын возьматыны умой луонлык. Вормись Европалэн но дуннелэн чемпионатаз мыноз. Гыронъя чемпионатэз радъяло «Росагролизинг» огазеяськон, Тюмень улосвыллэн кивалтэтэз но «Гыронъя йӧскалык огазеяськон», ивортэ «Интерфакс». Тегъёс: егитъёс Удмуртия Россия гуртвозёс  